DOMAČI KINETIČNI PESEK

Izdelava kinetičnega peska je lahko enostavna in ga naredimo lahko kar v domači kuhinji. Če malo pobrskate lahko najdete veliko različnih receptov, kako izdelati kinetični pesek. Izbrale smo takega, ki je res enostaven in sestavine sigurno najdete v domači kuhinji in kopalnici in je dober nadomestek pravemu kinetičnemu pesku.

Potrebujete:

* O,5 kg bele moke
* 1 dl baby olja
* Posoda od sladoleda ali druga posoda s pokrovom, kamor lahko shranite narejeno zmes.

V posodo stresite 0,5 kg moke in približno 1 dl baby olja. Dobro premešajte, da se olje lepo prepoji v moko, moka pa postane še malenkost bolj gladka, ko pa jo stisnete v pest, pa se mora lepo oblikovati v čvrsto kroglico.

Lahko dodate še jedilne barve, kapljico eteričnega olja ali bleščice in s tem popestrite igro.

